Rikunarita-ORG/Wikinium huggingface dataset:
# 南汇嘴观海公园

南汇嘴观海公园全景图
**南汇嘴观海公园**勒拉上海市浦东新区南汇新城，上海港城开发（集团）有限公司投资造个只公园，是填海填出来个，2006年3月20号正式对外开放。箇只公园面积1.82公顷，东面就是东海，海边有烂泥滩涂，也好觑到海上个东海大桥；西面北面是滴水湖。公园里向个标志性建筑是指“司南鱼”，用个是不锈钢钢管。

## 參考資料
# 森兰绿地

**森兰绿地**，勒拉中华人民共和国上海市浦东新区高行镇，总面积约332公顷，当中绿地面积约262公顷，还有面积约70公顷个**森兰湖**。伊西到张杨北路，北到庭安路，东面是杨高北路，南面是赵家沟，好分成功**森兰体育公园**等区域。箇块绿地由外高桥集团开发，2018年开始造箇只绿地，2019年开始改造河浜造只**森兰湖**，进行水质提升。箇埭还有一星森兰开头个商业中心搭仔办公楼，规划做外高桥保税区个商务商业中心。2021年7月份，森兰绿地北块个庭安路绿地对外开放。

## 参考
# 金海湿地公园

**金海湿地公园**勒垃中华人民共和国上海市浦东新区曹路镇，面积约41.8公顷，由浦东新区林业站（上海市环城绿带建设管理处）管理。公园勒垃上海外环线东面、民唐路以西、金海路以南。公园里向有得人工林地、人工湿地、白色沙滩、一座上海城市森林生态国家站外加**上海金海湿地科普馆**。秦家港拿公园拆分成南北两区。

## 历史

金海湿地公园前身是**金海湿地**，同华夏公园、高东生态园一道是2005年上海市生态专项建设工程，勒箇𡍲规划造109公顷面积个绿地，2006年1月份开工，2009年12月份竣工。

2022年7月1号，金海湿地公园启动改造。2022年12月29号，金海湿地公园完成改造对外开放。

2023年2月2号，上海金海湿地科普馆开馆。

到2023年12月底，金海湿地公园记录到82种鸟类，比方讲白腹蓝鹟、矶鹬、丘鹬，每年好勒公园里向发现1500多隻鸟。

## 参考
# 前滩体育公园

**前滩体育公园**勒垃上海市浦东新区，面积23万平方米，勒垃上中路隧道附近，有2片7人制足球场、1片11人制足球场、4万多平方米天然草地球场、篮球场、网球场、健身室、兵乓球场地、高尔夫场地、咖啡厅、餐厅搭仔一隻面积700平方米个叫“大乐堡”个游乐场，是前滩国际商务区个配套项目，由陆家嘴集团负责建设。2020年4月1号，前滩体育公园部分开放。10月1号，前滩体育公园整体对外开放。公园公共区域24小时免费向市民开放，经营区域有固定开放时间。

## 参考数据
# 闵行体育公园

闵行体育公园顾戴路8号门
**闵行体育公园**，是上海市闵行区一座公园，总面积84公顷（1260亩），正门勒垃上海市闵行区新镇路456号。公园勒垃上海外环高速西面、顾戴路以北、新镇路以东、农南路以南，原七宝镇友谊村，是上海市头一座用体育命名个公园、上海市第一座大型城市主题公园、上海市五星级公园、国家3A级旅游景区。

## 历史

公园原先是七宝镇一座废建筑垃圾堆场。为咾改善区域生态环境质量，促进可持续发展，营造绿色城市森林，闵行区委、区政府拿伊改造成大型开放式公园。公园2001年11月份开始造个，2004年1月份造好对外开放。

## 参考

* 锦绣湖
* 闵行文化公园
* 莘庄公园
# 莘庄公园

**莘庄公园**勒垃上海市闵行区莘庄镇莘浜路421号，东临莘西路、北邻莘浜路、南面西面是郁家浜，全园总面积4.01万平方米，当中绿地面积2.87万平方米，水面面积3000平方米，乃朝是五星级公园、上海市文明示范公园，特色是梅花。2002年5月份开始，莘庄公园免费对外开放。

## 历史

公园箇块地，原先是莘溪个临河滩地。民国廿三年（1934年），临河滩地畀松江县泗泾镇杨昌言租去种果树，叫**莘野梅园**（又名果梅园、杨家花园），主要种果梅，还拿附近河浜改成荷花池。

1951年7月28号，上海市人民政府批准市工务局园场管理处接管箇隻果园。1952年初，果梅园进行改造，拿竹篱笆门改造成木头门，铺草坪，种牡丹、紫薇、丹桂、樱花咾啥个树木花草；同年，叫伊莘庄公园，对外开放。1956年，公园成为巴金名作《家》电影版个拍摄地。

1985年到1990年，莘庄公园开挖芙蓉潭，造仔梅苑、牡丹园、儿童乐园、暗香亭、方亭、锁角亭、苗圃温室咾啥个物事，并向外扩建，拿原先个游泳池改造成金鱼池。2004年，莘庄公园再度扩建布设景点，向西跨莘浜河增建30亩，用石拱形卧虹桥连起来。2016年2月份，莘庄梅园对外开放，莘庄公园搬仔200多盆梅花过去。

1997年开始，莘庄公园每年侪举办梅花展、市民赏梅游园活动，是上海市民赏梅个重要景点。

* 莘庄梅园

## 参考

* 莘庄公园
# 华翔绿地

**华翔绿地**勒垃中華人民共和國上海市閔行區虹桥商务区，是上海三星级公园，总用地面积204900平方米，水域面积4.5万平方米。2014年10月份，华翔绿地开工，2015年1月份造好。2022年1月8号，公园里向个新虹壹棒棒球中心對外開放，是闵行区头一块向公众开放个专业棒球场。因为上海轨道交通嘉闵线闵行段勒垃造，跑过公园底下，故咾2022年2月7号到2022年6月1号个辰光华翔绿地临时关脱哉。

## 参考
# 宝山烈士陵园

**宝山烈士陵园**是中華人民共和國上海市宝山区一座烈士陵園，占地20878平方米，陵園正門浪个“寶山烈士陵園”六個大字是中央軍委副主席張震寫个，里向有埋有上海战役里向故脱个中国人民解放军华东第三野战军1886位士兵个烈士墓区、骨灰存放室、烈士纪念馆、1500平方米个廣場、16米高个烈士纪念碑、解放上海烈士英名墻搭仔上海解放纪念馆。箇陵园1956年3月份造个，伊辰光叫宝山縣烈士墓，1976年改名**宝山烈士公墓**，1988年8月份改名**寶山烈士陵園**。

## 参考
# 顾村公园

顾村公园一景
樱花盛开
**顾村公园**是上海市个一隻公园，来勒宝山区顾村镇，规划总面积超过4.3平方公里，规划布局“一轴、一带、三区、七园”，2009年开园，一期用地1.8平方公里。2011年，头一届上海樱花节来勒顾村公园开幕。箇开始，公园每年侪会得举办樱花节。2012年，伊成为国家4A级旅游景区。

## 参考

## 外部鏈接

* 官方网站
# 庙行公园

**庙行公园**来勒中华人民共和国上海市宝山区庙行镇长江西路康宁路口，是只社区公园，面积3.1万平方米，东到东茭泾，西到康宁路。园里向有得樟树、楝树、松树、水杉、红叶李、夹竹桃、黄杨等树，有一只人工湖、座篮球场，还有第二次国共内战个辰光个碉堡。

公園2005年造好。2018年10月29号开始，庙行公园闭园改造。2019年年底，改造过个庙行公园对外开放。

## 参考
# 汇龙潭公园

汇龙潭公园百鸟朝凤台
**汇龙潭公园**，勒拉中国上海市嘉定区嘉定县城塔城路299号，面积4.8公顷。明朝万历十六年（1588年），当地勒拉箇埭修仔面水池，叫汇龙潭。民国18年（1929年），汇龙潭搭仔伊周边一圈变成功**奎山公园**，箇是嘉定顶早个公园。抗日战争个辰光，奎山公园被破坏唻邪气严重。20世纪70年代末，当地开始修缮奎山公园遗址，1979年6月1号对外开放，叫伊**汇龙潭公园**。1984年3月12号，二期工程完工。

## 参考
# 马陆葡萄主题公园

**马陆葡萄主题公园**是中华人民共和国上海市嘉定区马陆镇一家主题是葡萄个公园，占地30公顷，里向有100多种葡萄，好分成葡萄科普园、科普馆、儿童乐园、迎宾园、采摘园等景点。公园2005年造个，2009年成为国家3A级旅游景区。习近平当上海市委书记个辰光到歇过马陆葡萄主题公园参观，渠搭马陆葡萄主题公园称作“上海个吐鲁番”。

## 参考
# 醉白池

| 醉白池 |
| --- |
|  |
| 上海市文物保护单位 |
| 所在 |
上海市松江区 |
| 分类 |
古建筑 |
| 时代 |
清 |
| 编号 |
8-72 |
| 登录 |
2014年4月4号 |
|

 |

**醉白池**来勒上海松江区人民南路64号，是上海五大古典园林之一。醉白池原为明朝画家董其昌觞咏处。1959年个辰光，为咾满足城镇居民休闲需求，勒拉醉白池外头扩建外园，统称**醉白池公园**。
# 广富林郊野公园

**广富林郊野公园**是中华人民共和国上海市松江区广富林街道个一座公园，勒垃广富林文化遗址附近，公园占地4.25平方公里，北起辰花路，南到广富林路，东起辰山塘，西到油墩港，2017年12月28号对外开放。广富林郊野公园里向好分成农园采摘、果林风光、湿地渔村、露营基地、油菜花田四大板块，绿野闲踪、帐篷营地、森林氧吧（内有森林、清泉、溪涧）、稻香闲影、老来青稻田、桃花岛、静水叠杉、花廊休闲、花园中心、房车营地、马术俱乐部等十二大区域，还有得文化展览、房车露营、采摘垂钓咾啥个综合郊野区。

## 参考资料
# 松南郊野公园

**松南郊野公园**是中华人民共和国上海市松江区米市渡一隻郊野公园，东到女儿泾、南到黄浦江、西起大张泾、北到北松公路、闵塔公路，总规划占地面积23.7平方公里。一期勒垃米市渡，占地面积5.07平方公里，东到松卫公路、南到黄浦江、西起大张泾、松金公路、北到闵塔公路，2019年1月份开个。

## 参考资料
# 上海月湖雕塑公园

**月湖雕塑公园**是上海市松江区个一座公園，国家4A级旅游景区，面积1300亩。公园里向有面叫月湖个人工湖，面积465亩，湖边壗有春、夏、秋、冬四個岸区。公园里向还有世界各地来个70多件雕塑作品。2005年，箇只公园正式对外开放个。

## 参考

* 官方网站 档案，存勒互联网档案馆当中。（2025年3月27号）
# 上海廊下郊野公园

**上海廊下郊野公园**又叫**廊下郊野公园**，勒垃中华人民共和国上海市金山区廊下镇，总规划范围约21.4平方公里，北到景邱路，西到六里塘，南到廊华路，东到山红河，里向有佔地面积600多亩个**廊下生态园**，是国家AAA级旅游景区。2015年10月份，一期约5.8平方公里个上海廊下郊野公园试运行。

## 参考资料
# 长兴岛郊野公园

长兴岛郊野公园花海一景
**长兴岛郊野公园**勒垃中華人民共和國上海市崇明區长兴镇長興島，是上海市头一批七隻郊野公园里向面积顶大个。2016年10月22号，长兴岛郊野公园正式免门票试开园。公园北面是青草沙水库，东面到沪陕高速，南侧、西侧分别是潘园公路、风凰公路，总体规划面积近30平方公里，一期工程总面积5.58平方公里。2018年评为国家AAAA级景区。

## 内部设施

公园里向有花溪湖、阳光大草坪、铁艺创意博览园、珊瑚馆、梦幻花海、百果天地、橘园风情咾啥个，游客好赏花、采摘。公园里向个前卫1966是拿老底子农场职工营房改造出来个。

## 参考
# 堡镇市民公园

**堡镇市民公园**勒垃中华人民共和国上海市崇明区堡镇石岛路280号，是堡镇第一座大型市民公园，2013年6月底启用，占地面积42300平方米，好分成“滨水走廊区”、“景观喷泉区”、“儿童游戏区”、“阳光草坪区”、“林荫广场区”等景点.2021年成为三星级公园。公园体育设施也承办上海“村BA”咾啥个比赛。

## 参考
# 东滩

**东滩**勒拉崇明岛頂东端（东经121°45＇，北纬31°30＇）。崇明东滩湿地是候鸟个重要栖息地，设有**上海崇明东滩鸟类国家级自然保护区**。2010年4月28号，**崇明东滩国际湿地公园**正式对外开放。2024年7月26号，中国黄（渤）海候鸟栖息地（第二期）列入世界遗产名录，崇明东滩鸟类国家级自然保护区正是箇隻栖息地个一部分，成为上海头一隻自然遗产。

## 参考

* 长江口
	+ 崇明岛：东滩
	+ 青草沙：青草沙水库
	+ 长兴岛
	+ 横沙岛
	+ 九段沙（浦东新区）
# 上海久事国际马术中心

**上海久事国际马术中心**，貤叫**上海国际马术中心**，是中国头一座符合国际马术赛事标准个永久性比赛场馆，来勒中華人民共和國上海市浦東新區世博文化公园里向，总建筑面积有84904平方米，上海建工四建集团承建，上海久事体育投资造个。主体建筑包括比赛场、马棚、约莫5000隻位子个观众看台、热身场、训练场咾啥个。

## 历史

2019年12月25号，上海国际马术中心动工。

2021年12月30号，主赛场个混凝土结构完成封顶。7月24号，全部结构工程完工。

2023年8月17号，上海久事国际马术中心项目工地里向发生一桩机械伤人个事体，一人故脱。

2024年5月份，上海久事国际马术中心投入使用。5月3号到5号，上海久事国际马术中心承办浪琴环球马术冠军赛。

## 参考
# 上海康桥足球基地

**上海康桥足球基地**，来勒中国上海浦东新区康桥镇，是一座足球运动搭训练基地，2001年造好个，由上海申花足球俱乐部跟康桥镇政府联合出资，总投资1.6亿元人民币，基地造好以後是申花俱乐部办公搭球员居住训练个地方。

## 设施

康桥基地占地面积300多亩，东西长800米，南北宽260米。伊个主场是有标准400米环形跑道个田径搭足球比赛场，看台好容纳3000名观众。此外还有10片足球训练草皮、五人制室内足球场、温水游泳池、桑拿房、网球场、篮球场咾啥个辅助体育设施搭三栋办公宿舍楼。

## 使用

除开常驻个上海申花以外，康桥基地经常性畀中国其它足球队用来當赛季前集训搭进行热身赛个场地。

## 参考
# 黄浦体育馆

**上海市黄浦体育馆**，也叫**黄浦市民体育中心**，勒垃中国上海市黄浦区九江路327号，九江路山东中路路口西北面，1980年造好个，是上海顶早隻区县级体育馆。箇隻体育馆前身是**山东路体育场**，经过多埭改造，现在有得5层楼，地面4层楼，地下1层楼。一楼帮地下是停车场、设备用房，两楼是健身中心，三楼是乒乓馆，四楼是羽毛球馆。项目总建筑面积22067平方米，里向地上建筑面积19604平方米，地下建筑面积2463平方米。

黄浦体育馆曾举办上海市青少年武术套路精英系列赛（黄浦站）暨全国青少年武术套路锦标赛选拔赛、上海市智力运动会咾啥个市级比赛。

## 参考
# 卢湾体育馆

**卢湾体育馆**是中华人民共和国上海市黄浦区肇嘉浜路128号个体育馆，1997年造个，占地7000平方米，有3500隻座位。伊曾经是上海大鲨鱼主场。2002年，上海大鲨鱼勒垃卢湾体育馆夺得目前唯一一座CBA总冠军奖杯。2009年，上海大鲨鱼主场离开卢湾体育馆。2010年，上海男排、上海女排拿主场搬到卢湾体育馆。

## 参考
# 上海跑马总会

| 跑马总会 |
| --- |
|  |
| 上海市文物保护单位 |
| 所在 |
上海市黄浦区 |
| 分类 |
近现代重要史迹及代表性建筑 |
| 时代 |
1933年 |
| 编号 |
5-10 |
| 登录 |
1989年9月25号 |
|

 |

上海跑马场
**上海跑马总会**（**Shanghai Race Club**）俗称**跑马厅**，垃拉上海市中心。历史丄上海跑马厅勒垃3隻地方搞过。头一隻是1851年勒垃现在南京东路、河南中路交界、麦家圈边浪造个。第二隻是1854年勒垃现在南京东路西段浙江中路到西藏路路段，湖北路、浙江路、芝罘路、西藏路、北海路，形成隻圈。阿末隻地方是1861年造个，低价强制拆迁造个远东第一个上海跑马总会，现在改造成人民公园、人民广场，原跑马总会大楼改造成上海市历史博物馆。1989年，入选上海市文物保护单位。

## 参考
# 徐家汇体育公园

**徐家汇体育公园**是离了中华人民共和国上海市徐汇区个一座公园，占地面积35.96公顷，总建筑面积25万平方米，好分成南北两大部分，北面是“有氧公园”，南面是运动公园。上海体育场、上海体育馆、上海游泳馆、东亚大厦侪算进徐家汇体育公园里向，还新造40片羽毛球场、30片乒乓球场、3片网球场搭壁球、击剑、体操、健身房、3片5人制足球场，3片7人制足球场、4片标准篮球场，8片3对3篮球场、健身跑道。徐家汇体育公园个运营主体是久事体育。

2016年，上海提出“徐家汇体育公园”整体改造构想。2017年，投标成功获得徐家汇体育公园个规划、建筑、景观、室内设计搭仔改造服务权，並开工建设。2022年2月1号，徐家汇体育公园部分试运营，新造个综合馆“万体汇”也来了同一辰光对外开放，东西两端连接上海体育馆站搭仔上海游泳馆站两隻地铁站。

## 参考

## 另见

* 上海体育场
* 上海体育馆
* 上海游泳馆
# 上海體育場

**上海體育場**，又叫**八萬人體育場**，是一座勒拉上海徐匯區个多功能綜合性體育場。多數辰光用勒足球賽事場地，也可舉辦田徑比賽、其他體育賽事、演唱會、展覽會多種用途咾啥。

## 概況

體育場是爲仔承辦1997年个中華人民共和國第八屆全國運動會，由上海市委交市政府合資而成，耗資十餘億元人民幣。體育場是八運會个主體育場，最多可容納六萬名觀眾，並設有近1600個停車泊位。乃歇一般情況下頭，勒舉辦普通足球賽事搭一般商業演唱會个辰光，體育場只開放56000個座位。

體育場是20世紀中國規模頂大體育場之一，球場協辦仔2008年夏季奧運會部分足球賽事。

## 建築設計

體育場主體建築東西跨度288.4米，南北跨度274.4米，整體空間結構西高東低，南北對稱，建築高度爲70.6米。看臺採用鋼筋混泥土框架結構，屋蓋採用鋼結構，最大外環梁長27.89米、寬9.76米，高10.78米、重46.65噸；最大懸挑桁架長度爲73.5米，重80噸。懸挑長度73.5米，建成辰光爲世界第一，屋面爲全膜面設計。

體育場屋面造型呈馬鞍形曲面，由美國企業爲體育場个膜結構進行設計交製作，採用由玻璃纖維布塗覆合成樹脂構成个輕質SHEERFILL建築膜，呈白色半透明狀，是中國第一座採用迭種膜結構个體育場。

勒1998年搭1999年，上海體育場畀選爲「上海市最佳體育建築」及「新中國50周年上海十大經典建築金獎」之一。建築外型採用馬鞍型、大懸挑鋼管空間層蓋結構，覆以賽福龍塗面玻璃纖維成型膜。

## 承辦重要賽事

* 1997年，第八屆全國運動會 主體育場
* 2007年，12屆世界夏季特殊奧林匹克運動會 主體育場
* 2008年，北京奧運會 上海分賽場

## 承辦足球聯賽一覽表

| 年份 | 足球聯賽 | 球隊 |
| --- | --- | --- |
| 1998年 | 中國足球甲A聯賽 | 上海申花 |
| 2001年 | 中國足球甲B聯賽 | 上海中遠匯麗 |
| 2002年 | 中國足球甲A聯賽 | 上海中遠匯麗 |
| 2003年 | 中國足球甲A聯賽 | 上海中遠三林國際 |
| 2004年 | 中國足球超級聯賽 | 上海中遠三林國際 |
| 2005年 | 中國足球超級聯賽 | 上海永大國際 |
| 2009年 | 中國足球甲級聯賽 | 上海東亞 |
| 2010年 | 中國足球甲級聯賽 | 上海東亞 |
| 2011年 | 中國足球甲級聯賽 | 上海東亞 |
| 2012年 | 中國足球甲級聯賽 | 上海東亞特萊士 |
| 2013年 | 中國足球超級聯賽 | 上海東亞上港集團 |
| 2014年 | 中國足球超級聯賽 | 上海東亞上港集團 |
| 2015年 | 中國足球超級聯賽 | 上海上港集團 |
| 2016年 | 中國足球超級聯賽 | 上海上港集團 |
| 2017年 | 中國足球超級聯賽 | 上海上港集團 |
| 2018年 | 中國足球超級聯賽 | 上海上港集團 |
| 2019年 | 中國足球超級聯賽 | 上海上港集團 |
| 2023年 | 中國足球超級聯賽 | 上海申花 |

## 交通

* 上海軌道交通：上海體育場站（四號線）、上海體育館站（一號線及四號線）、上海游泳館站（十一號線）

## 另見

* 上海體育館
* 上海游泳馆
* 徐家汇体育公园

## 參考文獻

## 擴展閱讀

维基共享资源里向寻得着搭该篇文章搭界个多媒体资源：
**上海體育場 World Stadiums entry 档案，存勒互联网档案馆当中。（2020年2月23号）
* 上海東亞體育文化中心官網 档案，存勒互联网档案馆当中。（2011年7月7号）
# 上海海洋大学

**上海海洋大学**（英语：Shanghai Ocean University，缩写：SHOU），来勒中国上海市，现在有浦东新区临港校区搭仔杨浦区军工路校区，是一所创立勒1912年个综合性大学，是中国历史最悠久个高等水产、海洋、食品学府，被誉为“中国现代水产教育的摇篮”。2008年3月份经教育部批准，**上海水产大学**改名上海海洋大学。

* 上海海洋大学档案，存勒互联网档案馆当中。（2021年6月8号）
# 上海师范大学

**上海师范大学**（英文：Shanghai Normal University，缩写：SHNU，简称：**上海师大**、**上师大**），是一所来勒中国上海市个公立综合性大学，属三所市重点大学之一。目前该校勒上海共有2个校区，分别来勒徐汇区跟奉贤区。

* 上海师范大学档案，存勒互联网档案馆当中。（2020年11月3号）
# 上海兴伟学院

**上海兴伟学院**是中华人民共和国上海市一所全日制民办普通高等学校，勒垃上海市浦东新区惠南镇城南路1635号。2001年，**上海托普信息技术职业学院**成立。2011年改名**上海兴韦信息技术职业学院**。2014年，升格成上海兴伟学院。

## 参考资料

* 官方网站档案，存勒互联网档案馆当中。（2020年11月30号）
# 上海杉达学院

**上海杉达学院**，简称**杉达**，是中国上海一所全日制民办本科学堂，上海金海校本部勒垃上海市浦东新区金海路2727号，嘉善基础部么勒垃浙江省嘉善县人民大道505号。1992年6月份个辰光，部分上海交通大学、北京大学、清华大学教授一淘办垃箇学堂。校名**杉达**是“三大”个普通言话近音字。学堂勒垃1994年2月份正式成立。2002年3月份，经国家教育部批准，成为全日制普通本科院校。现在伊是上海市实施现代大学制度建设项目首批试点单位，中国应用技术大学（学院）联盟首批成员单位，全国非营利性民办高校联盟发起单位、成员单位，教育部数据中国百校工程项目首批试点院校，教育部学校规划建设发展中心卓越创新联盟首批成员。

2002年6月份，学堂同嘉善县签约设立注册垃嘉善县个**上海杉达学院嘉善光彪学院**，杉达学院进行统一招录、颁发文凭。2013年9月份开始，所有大一新生侪要去嘉善校区读数，大两开始纔好回到上海金海校区读书。

* 官方网站
# 上海旅游高等专科学校

**上海旅游高等专科学校**（英语：Shanghai Institute of Tourism）搭**上海师范大学旅游学院**一隻机构、两块牌子，是中华人民共和国上海市一所专科高等学校，也是上海师范大学个一隻二级学院。

## 历史

### 上海旅专

作为有独立法人资格个专科学堂，上海旅专是中国第一所培养旅游人才个专科高等学校。1979年，学堂勒垃奉贤县五四农场个市委“五七”干校旧址成立，伊個辰光叫**上海旅行游览专科学校**；1980年改名**上海旅游专科学校**，1986年开始受国家旅游局搭仔上海市人民政府双重领导；1992年改成现在箇隻名字。

### 上师大旅游学院

作为上海师范大学实施本科、研究生教育个二级非法人学院，箇隻学院前身是1998年成立个**上师大城市与旅游学院**。2003年，上海旅专划畀上海师大管理，上海师范大学城市与旅游学院改名上海师范大学旅游学院，同上海旅专合并，成为同时有两隻名字个教育机构。

## 参考资料

* 上海旅游高等专科学校
* 上海师范大学旅游学院
# 上海出版印刷高等专科学校

**上海出版印刷高等专科学校**是中华人民共和国上海市隻高等专科学堂，奉贤校区勒垃浦星公路5100号，杨浦校区勒垃水丰路100号，主要是做出版、印刷个，是上海市教委举办，上海理工大学管理，上海市、新闻出版署共建个学堂。伊老底子挂牌**上海理工大学出版印刷与艺术设计学院**（2007年5月揭幕）。图书馆四楼有上海印刷博物馆。

学堂个前身是**上海印刷学校**，1953年10月份成立个。1962年，**上海出版学校**畀上海印刷学校吃脱。文化大革命个辰光停止办学，1978年恢复办学。1987年，上海印刷学校升格成大专，改名**上海出版印刷专科学校**。1994年改成现在箇隻名字。

## 参考资料

* 官方网站
# 上海开放大学

| 上海开放大学 上海远程教育集团 |
| --- |
| Shanghai Open University Shanghai Distance Education Group |
| 上海开放大学国顺校区侧门，位于政法路195号。 |
| 校训 |
有教无类 乐学致远 |
| 创建时间 |
1960年 |
| 学校类型 |
公立大学 |
| 校长 |
贾炜 |
| 党委书记 |
楼军江 |
| 学生 |
约7万 |
| 校址 |  中华人民共和国上海市杨浦区国顺路288号（国顺校区） |
| 隶属于 |
上海市人民政府 国家开放大学系统 |
| 邮编 |
200433 |
| 网站 |  |

上海开放大学民星路校区（民生学院）
**上海开放大学**（**上海远程教育集团**），老底子叫**上海电视大学**，是上海市一所公办成人高等院校，通过远程教育等方式，畀成年人开展本专科教育。

## 历史

1960年4月6号，复旦大学、华东师范大学、华东化工学院咾啥个上海个高校帮上海人民广播电台联合成立上海电视大学，是中国大陆顶早个广播电视大学，伊辰光是上海市高等教育局底下个，时任华东师范大学党委书记、副校长常溪萍兼做头一任校长；复旦大学副校长苏步青、华东化工学院院长张江树、上海市总工会副主席沈涵、上海市教育局副局长马飞海兼任副校长，总部设勒永安大楼五楼。学堂成立前，勒垃3月份招收17940名学生子。箇辰光，学堂有数学、物理、化学、中文等专业，明确部分课程个结业水平对标大学本科毕业水平。全上海市後首来成立28隻电大辅导站、576隻收看点，公开招学生子，通过自学、广播、面授辅导个方式教书。头一届学员1966年毕业，获得个文凭到1981年追认是有效个大学本科文凭。1966年6月份，学堂因为文化大革命爆发，停办。

1978年3月份，上海市革命委员会批准复办电视大学，举办成人大专教育，总部还是勒垃永安大楼五楼内，同上海电视台社教组摆勒一道。当年，上海电视大学录取新生7707人。1979年2月份，上海电大帮上海业余工业大学（乃朝上海第二工业大学）联合办学，学生子规模一度有得上海大学生总数个三分之一，弥补文化大革命造成个人才、知识断层，较大提升上海教育系统里向老师个学历；1979年5月份，学校搬去陕西北路80号，搭业余工大合署办公。1983年7月份，上海电大搬到控江路1130号。1984年7月份，电大校址同杨浦区业余大学交换地脚，搬去鞍山七村24号（乃朝阜新路25号）。1987年7月1号，上海电视台正式启用有线电视26频道，专门放电视大学个教育节目；1989年开始，电视大学试点招收“往届生”；1994年，放送电大教育节目个26频道划畀电视大学底下个上海教育电视台。

1980年代末开始，上海电视大学生源一记头少脱交关。为咾学校发展，电视大学开仔计算机应用、英语、金融等专科升本科（专升本）课程，广泛投入社会培训，最早提出开展“上海市计算机应用能力考核”项目。1996年，依托中央电大个资源，举办专升本教育。1998年，独立举办开放专科教育，考试权畀上海市教委管理，采用“免试入学、宽进严出”个模式，实施学分制管理。

2000年1月24号，经上海市人民政府批准，上海电视大学拿上海教育电视台、上海电视中等专科学校、上海市电化教育馆合并脱，联合组建上海远程教育集团。2002年，上海市教委同意拿华东师范大学国顺路校区（原上海教育学院）有偿划转畀上海电视大学。2004年9月份，上海电视大学定下来伊个校训是“有教无类，乐学致远”。同年11月份，上海电视大学国顺路校区新教学楼完工投用。

2010年10月份，国务院办公厅印发《关于开展国家教育体制改革试点的通知》，明确上海电视大学是开放大学试点。2012年6月份，教育部发布教发函〔2012〕105号，批准上海电视大学改名上海开放大学，撤销原上海电大建制，承办上海市终身教育学分银行。同年7月份，上海监狱引入远程教育，同上海开放大学一道合作成立上海开放大学普晟分校。2014年，开放大学成为学士学位授予单位。2020年12月13号，上海开放大学开设个家政学本科专业头一趟招生。

## 院系设置

学堂有公共管理学院、经济管理学院、理工学院、人文学院4隻二级学院，46隻专业，勒垃上海市有40所分校、教学点。箇当中，国顺路校区、阜新路校区、中原路校区是学堂三隻直属校区，其他个侪是挂牌校区或者分校。

## 直属独立法人

乃朝，上海开放大学直接管理或代管底下眼事业单位、国有企业：

* 上海教育电视台
* 上海市电视中等专科学校（上海市电视高级中学、上海市学习型社会建设服务指导中心）
* 上海市电化教育馆（上海市教育委员会基础教育资源中心）
* 上海远教资产管理有限公司

## 也好看看

* 易班：一款上海开放大学底下个企业开发个大学在线互动社区

## 参考

* 上海开放大学
# 雷士德工学院

雷士德工学院
**雷士德工学院**（英语：The Lester School and Henry Lester Institute of Technical Education），1930年代到1940年代勒拉上海个一所土木工程类私立大学，名字用个是英国旅沪建筑师、地产商、慈善家亨利·雷士德个名字。伊1934年开始办学个，弗开设帮宗教相关个任何课程，并规定主要生源是华人学生。1942年底，学堂畀日本人接管，名字改成功东亚工业学院，1944年个辰光，箇块地畀日本海军抢脱，学堂正式停办。

2022年1月4号，雷士德工学院箇块地啟動修缮，7月完工，9月投入运营。2023年12月8号，雷士德工学院旧址保护修缮工程入选第四届“上海市建筑遗产保护利用示范项目”。

## 建筑风格

1932年，上海发生一·二八事變，畀日本人个飞机炸唻人力财力侪出现弗小损失，孙中山提出个“航空救国”思想又畀国人翻出来。雷士德工学院拿主体建筑设计成一架面向东北张开翼梢飞个战斗机，有学习好工科，造出飞机，打脱日本，收復东北个意思。主体建筑占地10000多平方米，建筑面积19900平方米，是钢筋混凝土结构。建筑中间五层楼高，两面阶梯状，逐步降到四层搭三层。建筑细节部分搭窗前多用科学仪器、机械图案做装饰，显示出工学院个本质。

内部装修方面，主楼校舍装饰精美，房屋内部装修考究，装有暖气设备搭仔专供教职人员用个电梯。大楼还有各种实践工场搭仔实验室，机器齐备侪是新款。弗少国际性学术会议也会得借伊拉宽敞个大礼堂开会。

雷士德工学院个整体建筑由上海建筑设计事务所德和洋行负责设计，设计师是E.F.鲍斯惠尔（E. F. Bothwell），设计风格是英国哥特式搭仔装饰艺术个融合。1994年，雷士德工学院旧址畀评为第二批上海市优秀历史建筑。

## 影响

### 校友会

1985年2月17号，雷士德工学院校友会来勒上海市民政局社会团体管理处进行登记，2001年成为上海市宁波经济建设促进协会个团体会员，由上海市教育委员会领导。校友会初创个辰光由鲁平、梁于藩、陈铭珊、曹文锦、叶元章、钱嘉栋担任名誉会长，唐翔千做名誉顾问，目的是团结国内外校友，调动积极因素，每2年举行一次年会，每季度出版会刊《雷友通讯》。 2004年10月份，上海市历史博物馆借校友会召开年会，来勒雷士德工学院原址个上海海员医院举办庆祝建校70周年展览会。毕竟雷士德工学院来勒1945年畀日本人关脱，是停办个大学个校友会，每年侪有老校友病故，校友存世个越来越少。

### 雷士德基金会

雷士德基金会乃朝总部搬去英国伦敦，1975年开始助学计划正式运作。资助对象是留学英国，来勒大学或研究机构从事建筑学、医药学、计算机发展、机械科学领域个研究生或更高水平学习个中华人民共和国公民，对申请人还有学成以後要回到中国，拿所学着个物事贡献畀国家人民等要求。

## 参考
# 圣约翰大学（上海）

**圣约翰大学**（英语：Saint John's University），是19世纪末到20世纪初中叶，美国圣公会垃中国上海创办个一所享有盛誉个高等教育学府，是在华办学辰光最长个一所教会学堂，被称为“东方哈佛”。1952年畀中华人民共和国政府解散。

该校解散以后，上海圣约翰大学校董会主席欧伟国会同广州岭南大学校长李应林搭香港教会团体，合并包括上海圣约翰大学在内个中国大陆原13所著名基督教大学，创立崇基学院；崇基学院于1963年畀并入「香港中文大学」。

## 校园

格致楼
圣约翰大学个校园位于上海市区西部苏州河个一个转折处，其建筑设计结合了中国搭仔西方个元素。1954年前曾是华东师范大学分部所在地，後为交付畀拉新成立个华东政法学院（今华东政法大学）。2014年，圣约翰大学历史建筑群列为上海市文物保护单位，2019年被列为全国重点文物保护单位。

1. 怀施堂，建于1895年，今韬奋楼
2. 格致楼，建于1899年，今宿舍
3. 思颜堂（Yen Hall），建于1904年，今教学楼
4. 思孟堂（Mann Hall），建于1909年，今宿舍
5. 华商住宅，建于1911年前，今院长办公楼
6. 图书馆，建于1916年，今办公楼
7. 体育馆，建于1919年
8. 西门堂，建于1924年，今东风楼
9. 交谊室，建于1929年，今礼堂
10. 牌坊，建于1929年
11. 树人堂，建于1935年，今宿舍
12. 裴蔚堂，建于1939年，今六三楼

## 办学特色

圣约翰大学是首个擔西方教学风格引入中国个学校，设文、理、医三个学院。极重视英语，全英文授课；但中国哲学、中国文学、中国历史等课使用中文授课。交关强调宗教、体育搭课外活动。校内个体育设施完善，箇搭还诞生了中国历史上个第一支足球队，圣约翰大学足球队。其他个学生组织、活动也交关多，包括许多十分活跃个左派学生团体，曾十分活跃个参与了五四运动等政治运动。

圣约翰大学个入学考试长达6天，每天上午9点到12点，下午1点到4点，6天之中只有一天使用中文，其余侪使用英文。录取之後每学期学费昂贵，要两百多银元。每年录取人数弗定，超过及格线都录取，弗及格则都弗录取，呒没既定名额。圣约翰大学一年级弗分专业，全上基础课，二年级分文理科。

大学部称为正馆，分高、上、中、初四级，实即四个年级；中学部称为备馆，分成头、二、三、四班。

全部学生一律住校，呒没走读生。

## 历任校长

* 1888-1941 卜舫济（1941年转任名誉校长）
* 1941-1946 沈嗣良
* 1946-1948 涂羽卿
* 1949 赵修鸿（代理校长）
* 1949-1952 杨宽麟（校务委员会主任）

## 知名校友

圣约翰大学严家淦毕业证书
圣约翰大学拥有许多著名个校友，曾对中国20世纪的历史进程起到过重大影响，其校友多活跃于中国商界、政界、外交界、教育学术界搭医务界，知名校友包括顾维钧、宋子文、严家淦、林语堂、荣毅仁、邹韬奋、周有光、凌道扬（林业学家、崇基学院及联合书院第二任校长）；法学家史久镛；外交家施肇基；政治家俞大维、俞鸿钧、钟士元、鲁平、钱李仁；教育家张伯苓、孟宪承、张建邦、马约翰；作家刘以鬯、董乐山；作曲家瞿希贤；实业家刘鸿生、吴舜文、外交官和新闻官员王垂仍、经叔平、宋子良、宋子安、孔令侃；建筑学家沈祖海、张肇康、陈从周；宗教人士丁光训、邱励、徐诚斌；经济学家蒋中一；科学家钱绍祯、萧孝嵘；电影制片人邹文怀等人。著名建筑师贝聿铭则为圣约翰大学附属中学之毕业校友。

* 19世纪中国大学列表

* 上海圣约翰大学校友网
* 上海档案信息网：圣约翰大学[链接坏脱]
* 卜舫濟校長：Fifty Years at St. John’s University 档案，存勒互联网档案馆当中。（2014年2月22号）
# 平城京

| 日語表記 |
| --- |
| 日語原文 | 平城京 |
| 假名 | へいじょうきょう |
| 羅馬字 | Heijōkyō |

平城宮跡
**平城京**是日本奈良时代（710年至794年）个首都，蓋咾又叫「奈良の都」。此地依照唐帝国个首都長安替北魏帝国个首都洛陽城造起来个。乃朝个位置立在奈良县奈良市替大和郡山市附近，东西约6.3公里，南北约4.7公里，中央有得阔85米个朱雀大路，拿市区哈（ha53）成左右两京。

## 关联建筑

* 大内里
* 罗城门
# 镰仓市

鹤岗八幡宫

| 日語表記 |
| --- |
| 日語原文 | 鎌倉市 |
| 假名 | かまくらし |
| 羅馬字 | Kamakura-shi |

维基共享资源里向寻得着搭该篇文章搭界个多媒体资源：
**镰仓市鎌倉市**（假名：かまくらし）是一个立在日本关东神奈川县下头个地方城市。乃朝是东京都市圈个一部分。有居民18万。历史浪，此地曾经是源赖朝创立个镰仓幕府个所在地。所以，也留下蛮多个历史文化遗迹。近代，成为明治辰光文化人欢喜光顾个场化。也带来旅游业个繁荣。

## 著名景点

* 鶴岡八幡宮
* 建長寺
* 円覚寺
* 明月院

## 外部连结

* 镰仓旅游导航地图[链接坏脱]（简体中文）
* 神奈川旅游官方信息（简体中文）
* 维客旅行上的镰仓市（中文）
# 朝日新闻

Asahi Shimbun first issue
**朝日新闻**（あさひしんぶん、英語: The Asahi Shimbun），是日本一家大型个新闻媒体.1879年立在大阪始建。乃朝每天个早报发行量有700多万，晏报有200多万，立在日本国内各新闻界当中，只排勒读卖新闻之后，是业界第二位。

## 读者分布

朝日新闻立在首都替关西个读者排勒产经新闻之后，立在名古屋读者当中，排在中日新闻之后。2013年个一项调查当中，迭个报纸个满意度立在日本是顶顶高个。
# 新潟县

**新潟县**（日语：新潟県／にいがたけん〔にひがたけん〕 Niigata ken）是日本个县份之一，垃拉本州中部日本海侧个北陆地方，辖区范围相当于旧令制国中个越后国搭佐渡国。全县可细分为上越地方、中越地方、下越地方、佐渡地方（日语：佐渡地方）等四个地区。

|  |  |
| --- | --- |
| 日本都道府县 |  |
|

|  |  |
| --- | --- |
| 北海道 | 北海道 |
| **东北地方** | 青森县 | 岩手县 | 宫城县 | 秋田县 | 山形县 | 福岛县 |
| **关东地方** | 茨城县 | 栃木县 | 群马县 | 埼玉县 | 千叶县 | 东京都 | 神奈川县 |
| **中部地方** | 山梨县 | 长野县 | 新潟县 | 岐阜县 | 静冈县 | 爱知县 | 三重县 | 富山县 | 石川县 | 福井县 |
| **近畿地方** | 滋贺县 | 京都府 | 大阪府 | 兵库县 | 奈良县 | 和歌山县 |
| **中国地方** | 鸟取县 | 岛根县 | 冈山县 | 广岛县 | 山口县 |
| **四国地方** | 德岛县 | 香川县 | 爱媛县 | 高知县 |
| **九州岛地方** | 福冈县 | 佐贺县 | 长崎县 | 熊本县 | 大分县 | 宫崎县 | 鹿儿岛县 |
| **琉球列岛** | 冲绳县 |

 |
# 1871年

|  |  |
| --- | --- |
| **千纪：** | **第2千纪** |
| **世纪：** | 18世纪 | **19世纪** | 20世纪 |
| **年代：** | 1840年代 | 1850年代 | 1860年代 | **1870年代** | 1880年代 | 1890年代 | 1900年代 |
| **年份：** | 1866年 | 1867年 | 1868年 | 1869年 | 1870年 | **1871年** | 1872年 | 1873年 | 1874年 | 1875年 | 1876年 |
| **纪年：** | **辛未年**（**羊年**）；清**同治十年**；越南**嗣德二十四年**；日本**明治四年** |

## 大事记

* 同治10年（1871年），近代《星子县志》成书，由（清）蓝煦、（清）徐鸣皋修、（清）曹征甲纂。
* 1月6日——宁夏金积堡回军首领马化龙向清军投降。
* 1月18号——普鲁士国王威廉一世在法国巴黎凡尔赛宫登基为皇帝， 德意志帝国建立，德国统一。
* 1月25号——法属印度获准选举成立自己个普通议会及地方议会。
* 3月18号——巴黎工人阶级武装起义爆发。
* 3月28号——法国巴黎公社成立。
* 5月10号——普法战争结束，根据法兰克福条约，法国归还阿尔萨斯和洛林给德国。
* 5月15号——德国颁布第175条，开始了德国迫害同性恋者个历史。直至1994年条例废除之前，因此条例而受害或被杀个同性恋者数以万计。
* 8月29号——日本实行废藩置县。
* 8月31号——法国议会授予梯也尔「共和国总统」称号，成为法兰西第三共和国首任总统。
* 9月13号——《日清修好条规》由李鸿章与伊达宗城在天津签订，共有18条，主要内容为双方交换使节、互相承认有限制领事裁判权，通商事宜仿效欧美待遇，互相承认。
* 12月24号——朱塞佩·威尔第个著名歌剧《阿依达》在埃及开罗个歌剧院首演。

## 出生

* 7月10号——普鲁斯特，法国文学家
* 7月23号——牧口常三郎（日本旧农历6月6日是错误），创价学会第一任会长(逝世1944年)
* 8月14号——爱新觉罗载湉，即光绪帝（逝世1908年）
* 8月19号——奥维尔·莱特，美国飞机设计师和发明家（逝世1948年）
* 8月30号──恩那斯特·卢瑟福（Ernest Rutherford），物理科学家，生于新西兰
# 波斯灣

波斯灣衛星地圖，看得出俚勒霍爾木茲海峽個場化突然變小
**波斯灣**（波斯語：خليج پارس‎），印度洋阿拉伯海西北個海灣。勒阿拉伯半島搭伊朗高原之間，簡稱**海灣**，在阿拉伯國家當中叫**阿拉伯灣**（阿拉伯語：الخليج الفارسی‎）。

南面通過霍爾木茲海峽搭阿曼灣連牢，總面積差弗多23.3萬平方公里，長990公里，闊58-338公里；平均深差弗多30米，最深差弗多100米；鹽度38-40‰。俚是底格里斯河搭幼發拉底河出海個場化。北面、東北面、東方搭伊朗接牢，西北面是伊拉克搭科威特，西面到西南面是沙特阿拉伯、巴林、卡塔爾、阿拉伯聯合酋長國、阿曼。
# 印度饮食

维基共享资源里向寻得着搭该篇文章搭界个多媒体资源：
**印度饮食印度饮食**是由印度次大陆原生各种传统搭地方性饮食组成个。根据气候、土地、文化搭族群个弗同，伊个内容形式多变，常用当地个饮食搭药材蔬果。印度料理亦深受次大陆以印度教为首个宗教搭仔伊文化习俗影响。莫卧儿帝国等伊斯兰政权也对印度饮食有所贡献搭改变，如萨莫萨三角饺搭抓饭。
# 法老

**法老**（希伯来语：פרעה，希腊语：Φαραώ，埃及文转写：pr ʿ3，科普特语：ⲡⲣ̅ⲣⲟ，阿拉伯语：فرعون‎）是古埃及君主个尊称。是埃及语个希伯来文音译。拉古王国时代仅指王宫，从新王国第十八王朝图特摩斯三世起作为颂词开始用拉国王自身，并逐渐演变成对国王个一种尊称。第二十二王朝以后，成为国王个正式头衔。习惯上拿古埃及个国王通称为法老。
# 世界历史

**世界历史**，简称世界史，一般是指有人类以来地球上历史个总和，虽然世界历史本身早拉人类文明出现之前就存在，但人类一直到近现代才真正用迭个概念来研究搭述说历史。世界历史根据弗同个时间段，可以分为古代史、中世纪史、近代史、现代史等；根据弗同个地区，可分为弗同地区个历史，例如亚洲史、美洲史等，再细分，则是中国历史、美国历史等；根据弗同个代表事物，可以分为弗同事物个历史，例如环境史、航空史等；根据弗同个门类，还可以分为经济史、城市史。

## 石器时代

旧石器时代是石器时代个第一个时期。

中石器时代为旧石器时代搭新石器时代间个一段人类科技发展时期。

## 文明个兴起

文明个诞生必须依赖于稳定个农业地区。
# 投降

**投降**，受降方也可以叫**投誠**，是軍人勒自願或者長官個命令下頭，停脫對敵人個戰鬥外加做戰俘個行動。打仗個人投降辰光蠻多會豎白旗或者拿兩隻手舉高、張開。

國家、政權或者政府亦可能選擇投降來讓打仗或者軍事衝突停下來。該點投降個手續包括簽停火令、和約或者降書。

## 參閱

* 無條件投降
* 有條件投降
* 戰爭法
* 日內瓦公約
* 日本投降
# 洞头区

| **洞头区** |
| --- |
| 概要 |
| **国家** |  中华人民共和国 |
| **上级行政区**
 | 浙江省温州市 |
| **区划类别** | 市辖区 |
|  **区长**  | 王蛟虎 |
| **乡级行政区数** | 6 |
| - 镇数 | 1 |
| - 乡数 | 1 |
| - 街道数 | 4 |
| 地理 |
| **总面积** | 2700.3平方千米平方公里 |
| - 陆地 | 100.3平方公里 |
| - 水域 | 2600平方公里 |
| 人口帮经济 |
| **总人口**（2012） | 13.06万 |
| **人口密度**（2012） | **表达式出错：弗能识别个标点“万”**人/平方公里 |
| 其他 |
| **邮政编码** | 325700 |
| **电话区号** | +86 (0)577 |
| **网站：**www.dongtou.gov.cn |

**洞头区**垃拉浙江省东南海丄，隶属於温州市。洞头原为中国12個海岛区县之一，称“百岛之县”。同时，洞头也是温州惟一以区县名冠名个省级风景名胜区。

## 历史

1953年由玉环县析置；1958年撤消，复并入玉环县；1959年改归温州市；1964年复置县。2015年洞头撤县设区，龙湾区灵昆街道划入。

## 地理

洞头县垃拉浙江省温州市瓯江口外东部，乐清湾外以南个浙南近海，陆域面积**100.3**平方千米，海域面积达**792**平方千米。由**103**個岛屿和**259**個海礁组成个洞头列岛，大约形成于7000年前个一次海侵。洞头各岛儕呈东西走向，属海岛丘陵地形，最高海拔为**391.80**米。

* 洞头岛：洞头县主岛，是旅游度假区。

* 洞头洋，处洞头列岛东部，也称“洞头渔场”。南接北麂、南麂等渔场，是浙江省海洋渔业个第二大渔场，渔场面积约**4810**平方千米。

## 资源

洞头渔场面积4800多平方公里，是浙江第二大渔场、“中国羊栖菜之乡”，常年洄游个鱼类、虾蟹类300多种，10米等深线以内浅海26.6万亩，潮间带滩涂10.16万亩。海洋能源蕴藏丰富，属全国风能密度一类区，可设计总装机容量10万千瓦以上。潮汐运动显著，平均潮差4.01米，属我国强潮区之一。

## 行政

区政府驻地为洞头岛北岙街道，下辖**5**個街道、**1**個镇、**1**個乡，有住人岛**14**個。人口**13.06**万（2012年底统计），常住人口**8.77**万（洞头县2010年第六次全国人口普查主要数据公报）。

* 北岙街道、东屏街道、元觉街道、霓屿街道、灵昆街道、大门镇、鹿西乡。
* 洞头岛、大门岛、小门岛、鹿西岛、青山岛、状元岙岛、花岗岛、霓屿岛、大三盘岛、屿仔、胜利岙岛、南策岛、大瞿岛、半屏岛。

## 旅游

洞头风景以石奇、滩佳、礁美、洞幽、鱼丰、鸟多为特点，主要景点包括以下几处。

* 马岙潭
* 仙叠岩
* 半屏山
* 大沙岙
* 东沙景区
* 大瞿岛
* 大门岛
* 海中湖
* 中普陀寺
* 望海楼
* 竹屿景区
* 海霞军事主题公园

## 语言

洞头县以三盘大桥为界，南部洞头岛、半屏岛、大瞿岛等地多为福建移民，通用浙南闽语，北部大三盘岛、大门岛、元觉、霓屿等地多为乐清移民，通用温州话。

* 洞头县政府门户网站 档案，存勒互联网档案馆当中。（2017年1月1号）
# 查亚峰

**查亚峰**（Puncak Jaya）有辰光称为卡兹登兹峰（Mount Carstensz）或卡兹登兹金字塔（Carstensz Pyramid），拉拉印度尼西亚巴布亚省顶峰县西南，拉印尼阿蒙梅（Amungme）部落个语言里向查亚峰被称为Nemangkawi、Carstensz Toppen或Gunung Sukarno。

查亚峰海拔4,884米，是印尼、新几内亚、大洋洲搭仔马来群岛最高峰。
# 排灯节

**排灯节**（Dīpāvali；马拉地语:दिवाळी、Diwali；印地语：दिवाली、Diwali；泰米尔语：தீபாவளி、Deepavali），又称为万灯节、印度灯节，也称光明节，或者屠妖节，是一个五天个节日，拉每年印度历八月（天蝎宫）里或八月前一周个第一个新月日（即公历10月下旬或11月上旬）举行。耆那教、印度教搭锡克教庆祝“以光明驱走黑暗，以善良战胜邪恶”个节日。后来，印度光明节也被看作“内心之光”个庆典，一些佛教信徒也庆祝箇个节日。
# 热图利奥·瓦加斯

**热图利奥·多内列斯·瓦加斯**（Getúlio Dornelles Vargas，1882年4月19号－1954年8月24号），巴西律师、政治人物，曾两次担任总统。第一次是1930年到1945年，1930年到1934年，担任临时总统；1934年到1937年，担任正式总统;1937年到1945年，成为独裁者。
# 南島民族

南島民族現代分佈
**南島民族**嚜，指大洋洲搭東南亞以南島語系爲語言个族羣。其中包括臺灣、東帝汶、印度尼西亞、馬來西亞、菲律賓、文萊、馬達加斯加、密克羅尼西亞聯邦搭波利尼西亞以及新西蘭搭夏威夷玻利尼西亞人、巴布亞人个美拉尼西亞人等多個民族。渠場還分佈在泰國北大年地區、新加坡、越南搭湛地區（覆蓋越南中部搭南部个占婆王國）、柬埔寨、海南。昰些地區統稱爲南島民族地區。

## 歷史起源

對於南島民族个起源搭擴散，學界根據語言學搭考古資料，提出爻幾種假說。

### 起源

### 扩散

#### 出台灣假說

學界認爲，由亞洲大陸移居至臺灣个族群，在臺灣形成爻南島語系，之後沿著島嶼，逐步擴展到太平洋各地。昰個假說嚜，畀稱爲出臺灣（Out of Taiwan）假說。昰個假說頂早由語言學學者提出，遺傳人類學者以粒線體DNA个研究，對昰個假說提供爻更多證據。昰個假說在學界有得交關支持者，但朆得到一致共識。

Shutler and Marck在1975年發表論文，認爲臺灣是南島語頂有可能个發源地以後，國際遺傳學界噶嚜接受佢个研究成果。尤其在1991年在《科學美國人》（*Scientific American*）雜誌裏向，Peter Bellwood就昰個問題个論文發表以後，「南島語个發源地在台灣」昰個陳述嚜，就幾乎已經是多數學者个共識哉；後首來佢再提出，南島民族由亞洲大陸而來，在公元前8000年左右到達爻臺灣，此後發展出卓越个航海能力，弗斷分批移民至海外島嶼；在開始老長一段辰光後，有曾暫止一瑲，然後貤持續移民，而無論是擇住在大島或小島，多遍佈在亞熱帶搭熱帶地區，昰個嚜是渠場个一大特點。

根據Bellwood个研究，操南島語个南島民族是由亞洲大陸而來，可能搭侗傣（Kam-Tai）民族或南亞（Austroasiatic）民族原是一家，分家後到臺灣來，年代大約模是6000年前。大約5000年前，再開始從臺灣南下擴散到菲律賓群島，主要是北部呂宋一帶。然後到婆羅洲、印尼東部，時間大約是在4500年前。然後往東、西兩方擴散，東至馬里亞那群島（關島、塞班島一帶），也到爻南太平洋部份地區，往西到馬來半島、蘇門答臘等，辰光約在3200年前。再下一步再擴散到中太平洋美拉尼西亞區域个加洛林群島一帶。然後往東，到玻里尼西亞壗頭去，約在公元300年左右。乃朝在新西蘭个毛利族（Maori），是頂晏个移民，約在公元800年。

昰個散布模型，可以用地瓜个傳播來證明，隨著南島民族往東遷徙，搭南美洲个美洲原住民接觸，擔地瓜由美洲傳播到環太平洋區。另一個證明嚜是太平洋構樹。2015年臺灣大學森林環資系搭智利共組研究團隊，分析西太平洋島弧丄个太平洋構樹樣本，發覺各地構樹搭南臺灣構樹全有相同个葉綠體基因單型（haplotype），西太平洋各地个構樹起源在台灣。因爲太平洋構樹嘸沒雄雌異株，無法自然產出種子，需由人類以其根部進行無性生殖來傳播，蓋咾可排除脫是由動物傳播个可能。太平洋構樹个樹皮是南島民族重要个資源，在祭典丄會使用樹皮布。因爲太平洋構樹搭南島民族間个緊密關係，應是隨著南島民族遷徙而傳播。昰個共生關係間接證實爻出臺灣假說。

#### 巽他大陸起源說

由史蒂芬·歐本海默提出。巽他大陸起源說認爲嚜，冰河期个東南亞由於海平面比乃歇低，爪哇島、蘇門答臘島搭馬來半島連在一淘，形成巽他大陸，爲亞洲个延伸。但在間冰期，海平面上升，淹没脫昰爿區域。昰爿區域个居民被迫離開，形成南島語族。

#### 中國沿海起源說

福建發掘个曇石山遺址，漳州東山大帽山遺址，寧德霞浦縣黄瓜山贝丘遗址，泉州晉江庵山沙丘遗址，福州平潭壳丘头遗址，據考證全跟南島語族起源有淵源。在福建出土石锛、石戈以及石叉等物品，在波利尼西亞仍常見。福建个幾大遺址裏向出土个石器、陶制品等文物制作个方法、生産工藝、母語語系等考證：南太平洋、印度洋个南島語族衆多島國居民个祖先，源於中國東南沿海。

中國醫藥大學講座教授葛應欽，利用演化基因學改進方法及技術，分析在馬祖亮島出土个亮島人遺骸，重建遺傳系譜，認爲早期南島民族約8000年前起源於福建沿海地區，反對臺灣或東南亞島嶼是早期南島民族發源地个說法，但佢弗以文化爲據及其無法證明亮島人有後代咾啥，令此講法至今尚未得到國際丄个普遍認可。

* 南島語系
# 汇率

**汇率**（也拨称为外汇汇率或FX率）是两种货币之间个指定个多少换多少个价值潜在个规定。伊个价值是一个外国货币搭家国货币个比值。

例如汇率为102日元（ JPY ，日元） 兑换一美元（ USD $ ），意味着102日元是等值于1美元。

乃歇外汇市场是全球顶大个市场。据估计，日朝约有3.2万亿美元个外汇易手。

### 别样

即期汇率是指目前个汇率。远期汇率是指汇率报价搭仔交易，必过勒今天交付搭仔付款个具体未来日期。
# 贝鲁特

**贝鲁特**（英文：**Beirut**；阿拉伯語：**بيروت**；法语：**Beyrouth**）是黎巴嫩个首都，勒勒贝鲁特省海边，是一个重要港口城市。

贝鲁特现在有180万人口，若包括外围个大都会地区，则高达210万人。贝鲁特是中东地区个重要商业、银行及财经中心，有弗少跨国企业个中东总部侪设勒贝鲁特。

维基共享资源里向寻得着搭该篇文章搭界个多媒体资源：
**贝鲁特**
# 龙虾

**龙蝦**是一种海洋裡頭个珍貴個動物。喫龙虾个辰光顶好喝香檳酒。

## 外部鏈接

*
*

* Lipke Holthuis（1991）．Marine Lobsters of the World

．Food and Agriculture Organization．

* Atlantic Veterinary College Lobster Science Centre 档案，存勒互联网档案馆当中。（2010年12月6号）

维基共享资源里向寻得着搭该篇文章搭界个多媒体资源：
**龙虾**
# 公共汽车

公共汽车
**公共汽车**（法语：voitures d'omnibus;英语：bus、omnibus），又叫**公交车**、**巴士**，是一种以中型或大型汽车（大客车／巴士）作为运送手段，以运输大量乘客个大众运输服务。

## 历史

公共汽车个概念，最早是1662年勒拉法国巴黎个运输服务“五索尔马车”，曾经咾行个，结果因为巴黎议会个法令弗允许“士兵、随从、仆人搭仔其他劳动者”用箇個服务搭车票涨价，让“五索尔马车”勒拉15年后便消失哉。公共马车普及已经是1820年代个事体哉。

1826年，法国退休军官Stanislas Baudry来勒法国西北部个南特市郊开设面粉厂，蒸汽机排出个热水畀人汏浴，造仔隻公众浴场，並提供来往南特市中心同公众浴场个接驳马车服务。伊发现有些市民乘伊个接驳马车当交通工具，故咾开始拿接驳马车事业化，成立企业提供公共马车服务。

公共马车普及化以後，蒸气公交车同无轨电车陆续面世。19世纪末到20世纪初，发动机技术逐渐成熟，奔驰个内燃机驱动个公共汽车Benz Omnibus来勒1895年登陆德国公交车市场。

乃朝大部分公共汽车用柴油发动机，近年来也有用液化石油气、压缩天然气、油电复合动力系统搭仔纯电力驱动个公共汽车。

## 参考
# 热带雨林

**热带雨林**是地球上一种常拉约北纬10度、南纬10度之间热带地区看到个生物群系，主要分布拉东南亚、澳大利亚、南美洲亚马逊河流域、非洲刚果河流域、中美洲、墨西哥搭众多太平洋岛屿。根据世界自然基金会对各种生物群落个分类，热带雨林，或热带湿润阔叶林（Tropical moist broadleaf forest），也可被归类为赤道低地森林（lowland equatorial evergreen rainforest），因此热带雨林又称赤道雨林。
# 东西伯利亚海

**东西伯利亚海**（俄语：Восто́чно-Сиби́рское мо́ре）是北冰洋内个一个边缘海，垃拉北面个北极角（Arctic Cape）搭南面个西伯利亚之间。东面隔弗兰格尔岛搭楚克奇海相邻、西侧则以新西伯利亚群岛搭拉普捷夫海分隔开来。

东西伯利亚海个面积为91.3万平方公里，平均深45米，最深处915米。
# 科伊桑语系

**科伊桑语系**是非洲东部坦桑尼亚个桑达韦人（Sandawe）搭哈扎人（Hadza），搭仔非洲南部，喀拉哈里沙漠个科伊科伊人搭布须曼人（或称桑人）所使用语言所属个语系，包括非洲东部个哈扎语、桑达韦语搭非洲南部个霍屯督语（旧称Hottentot，现称Nama）等约20多种语言。

科伊桑各语言，以咾多个搭嘴音（吸气音）而闻名。